Bevezetés

Az OTRS (Open Technology – Real Service) egy sok funkcióval rendelkező nyílt forráskódú jegykezelő rendszer az ügyfelek telefonhívásainak és e-mailjeinek kezeléséhez. A GNU General Public License (GPL) feltételei szerint terjeszthető, és számos Linux platformon próbálták ki. Rengeteg e-mailt kap és egy ügyintézőcsapattal szeretné megválaszolni azokat? Akkor imádni fogja az OTRS-t!

Erről a kézikönyvről

Ezt a kézikönyvet a rendszer-adminisztrátorok általi használatra szánták. A fejezetek az OTRS szoftver telepítését és frissítését írják le.

Nincs grafikus felhasználói felület a telepítéshez és a frissítéshez. A rendszer-adminisztrátoroknak a következő fejezetekben leírt lépéseket kell követniük.

Az összes konzolparancs felhasználónév> végrehajtandó-parancs formában van megadva. A felhasználónév jelzi az operációs rendszernek azt a felhasználói fiókját, amelyet a parancs futtatásához használni kell. Ha egy parancs root> felhasználóval kezdődik, akkor a parancsot olyan felhasználóval kell végrehajtania, akinek rendszergazdai jogosultságai vannak. Ha egy parancs otrs> felhasználóval kezdődik, akkor a parancsot olyan felhasználóval kell végrehajtania, akit az OTRS-hez hoztak létre.

Figyelem

Ne jelölje ki a felhasználónév> előtagot, amikor lemásolja a parancsot és beilleszti a parancsértelmezőbe. Különben hibát fog kapni.

Feltételezzük, hogy az OTRS az /opt/otrs könyvtárba lesz telepítve. Ha egy másik könyvtárba szeretné telepíteni az OTRS-t, akkor ki kell cserélnie az útvonalat a parancsokban, vagy létre kell hoznia egy szimbolikus hivatkozást arra a könyvtárra.

root> ln -s /path/to/otrs /opt/otrs

Hardver- és szoftverkövetelmények

Az OTRS telepíthető Linuxra és egyéb UNIX-származékokra (például OpenBSD-re vagy FreeBSD-re). Az OTRS futtatása Microsoft Windowson nem lehetséges.

Az OTRS futtatásához szüksége lesz egy fordított proxyként működő webkiszolgáló és egy adatbázis-kiszolgáló használatára is. Ettől eltekintve telepítenie kell a Perl parancsértelmezőt és/vagy telepítenie kell néhány további Perl-modult az OTRS-gépre.

A Perl parancsértelmezőt ugyanarra a gépre kell telepíteni mint az OTRS-t. Az adatbázis háttérprogram és a webkiszolgáló telepíthető helyileg vagy egy távoli gépre.

A Perl parancsértelmezőhöz szüksége lesz néhány további modulra, amelyek vagy a Perl parancsértelmezővel és CPAN használatával, vagy az operációs rendszer csomagkezelőjén keresztül (rpm, yast, apt-get) telepíthetők.

Az OTRS rendelkezik egy konzolparanccsal a környezet és a hiányzó modulok ellenőrzéséhez.

otrs> /opt/otrs/bin/otrs.CheckEnvironment.pl

Ha valamelyik csomag hiányzik, akkor kaphat egy telepítési parancsot az operációs rendszeréhez, ha a --list kapcsolóval futtatja a parancsfájlt.

otrs> /opt/otrs/bin/otrs.CheckEnvironment.pl --list

Ha az összes szükséges csomag telepítve van, akkor a környezet-ellenőrző parancsfájl kimenete megjeleníti a telepített csomagokat és azok verziószámait.

Checking for Perl Modules:
  o Archive::Tar.....................ok (v2.24)
  o Archive::Zip.....................ok (v1.63)
  o Crypt::Eksblowfish::Bcrypt.......ok (v0.009)
  o Crypt::SSLeay....................ok (v0.73_06)
  o CryptX...........................ok (v0.061)
  o Date::Format.....................ok (v2.24)
  o DateTime.........................ok (v1.50)
  o DBI..............................ok (v1.641)
  o DBD::mysql.......................ok (v4.046)
  o DBD::ODBC........................Not installed!  Use: 'apt-get install -y libdbd-odbc-perl' (optional - Required to connect to a MS-SQL database.)
  o DBD::Oracle......................Not installed!  Use: 'cpan DBD::Oracle' (optional - Required to connect to a Oracle database.)
  o DBD::Pg..........................Not installed!  Use: 'apt-get install -y libdbd-pg-perl' (optional - Required to connect to a PostgreSQL database.)
  o Digest::SHA......................ok (v5.96)
  o Encode::HanExtra.................ok (v0.23)
  o EV...............................ok (v4.22)
  o IO::Socket::SSL..................ok (v2.060)
  o JSON::XS.........................ok (v3.04)
  o List::Util::XS...................ok (v1.46_02)
  o LWP::UserAgent...................ok (v6.35)
  o Mail::IMAPClient.................ok (v3.39)
    o Authen::SASL...................ok (v2.16)
    o Authen::NTLM...................ok (v1.09)
  o Moose............................ok (v2.2011)
  o Net::DNS.........................ok (v1.17)
  o Net::LDAP........................ok (v0.65)
  o Search::Elasticsearch............ok (v6.00)
  o Specio...........................ok (v0.42)
  o Specio::Subs.....................ok (v0.42)
  o Template.........................ok (v2.27)
  o Template::Stash::XS..............ok (undef)
  o Text::CSV_XS.....................ok (v1.36)
  o Time::HiRes......................ok (v1.9741)
  o XML::LibXML......................ok (v2.0132)
  o XML::LibXSLT.....................ok (v1.96)
  o XML::Parser......................ok (v2.44)
  o YAML::XS.........................ok (v0.74)

Checking for External Programs:
  o GnuPG............................ok (v2.2.8)
  o npm..............................ok (v5.8.0)
    o Node.js........................ok (v8.11.4)
  o OpenSSL..........................ok (v1.1.1/OpenSSL)

Hardverkövetelmények

A hardverkövetelmények erősen függnek az OTRS használatától. Az OTRS használható havi néhány jegy feldolgozásához vagy naponta több száz jegy feldolgozásához is. A tárolási követelmény szintén a jegyek számától és a mellékletek méretétől függ.

Azt javasoljuk, hogy a következőkkel rendelkező gépet használjon:

AMD Ryzen 7 3700X nyolcmagos vagy ehhez hasonló processzor

64 GB RAM

2 × 1 TB NVMe SSD (szoftveres RAID 1)

Gigabit LAN

Szoftverkövetelmények

Perl

Perl 5.16.0 vagy újabb

Az /opt/otrs/bin/otrs.CheckEnvironment.pl konzolparancs által felsorolt Perl-csomagok

Webkiszolgálók

Apache2

nginx

Bármely egyéb webkiszolgáló, amely használható fordított proxyként

Adatbázisok

MySQL 5.0 vagy újabb

MariaDB

PostgreSQL 9.2 vagy újabb

Oracle 10g vagy újabb

Egyéb függőségek

Elasticsearch 6.x (az újabb verziók nem támogatottak)

Elasticsearch modulok: analysis-icu és ingest-attachment

Node.js 8.9 vagy újabb

Webböngészők

Apple Safari 7-es verzió vagy újabb

Google Chrome

Microsoft Internet Explorer 11

Microsoft Edge

Mozilla Firefox 32-es verzió vagy újabb

Bármilyen egyéb modern webböngésző JavaScript támogatással

Megjegyzés

Az OTRS 9 többé nem fogja támogatni az Internet Explorert.

Telepítés

Ez a fejezet a központi OTRS keretrendszer telepítését és alapvető beállítását mutatja be.

Kövesse az ebben a fejezetben lévő részletes lépéseket az OTRS telepítéséhez a kiszolgálóra. Ezután használhatja a webes felületét a bejelentkezéshez és a rendszer adminisztrálásához.

Előkészítés: SELinux letiltása

Megjegyzés

Ha a rendszere SELinuxot használ, akkor le kell tiltania azt, különben az OTRS nem fog megfelelően működni.

Itt láthatja, hogyan kell letiltani a SELinuxot RHEL/CentOS/Fedora rendszereken.

Állítsa be a SELINUX=disabled értéket az /etc/selinux/config fájlban:

# This file controls the state of SELinux on the system.
# SELINUX= can take one of these three values:
#       enforcing - SELinux security policy is enforced.
#       permissive - SELinux prints warnings instead of enforcing.
#       disabled - No SELinux policy is loaded.
SELINUX=disabled
# SELINUXTYPE= can take one of these two values:
#       targeted - Targeted processes are protected,
#       mls - Multi Level Security protection.
SELINUXTYPE=targeted

Indítsa újra a rendszert. Újraindítás után ellenőrizze, hogy a getenforce parancs Disabled értéket ad-e vissza:

root> getenforce
Disabled

1. lépés: az alkalmazás kibontása és telepítése

Beszerezheti akár az otrs-x.y.z.tar.gz vagy az otrs-x.y.z.tar.bz2 fájlt is. Bontsa ki a forrásarchívumot (például a tar használatával) az /opt könyvtárba, és hozzon létre egy /opt/otrs szimbolikus hivatkozást, amely az /opt/otrs-x.y.z helyre mutat. Ne felejtse el kicserélni a verziószámokat!

Megjegyzés

A bzip2 csomag néhány rendszeren nincs alapértelmezetten telepítve. Győződjön meg arról, hogy a bzip2 telepítve van-e, mielőtt az otrs-x.y.z.tar.bz2 fájlt kibontaná.

Kibontási parancs az otrs-x.y.z.tar.gz fájlhoz:

root> tar -xzf otrs-x.y.z.tar.gz -C /opt

Kibontási parancs az otrs-x.y.z.tar.bz2 fájlhoz:

root> tar -xjf otrs-x.y.z.tar.bz2 -C /opt

Ajánlott egy /opt/otrs nevű szimbolikus hivatkozást létrehozni, amely mindig a legújabb OTRS verzióra mutat. A szimbolikus hivatkozás használata egyszerűvé teszi az OTRS frissítések kezelését, mert így érintetlenül hagyhatja az előző verzió könyvtárát, mindössze a szimbolikus hivatkozást kell megváltoztatni. Ha vissza kell vonnia a frissítést, akkor visszaváltoztathatja a szimbolikus hivatkozás célját a korábbi könyvtárra.

Futtassa ez a parancsot egy szimbolikus hivatkozás létrehozásához:

root> ln -fns /opt/otrs-x.y.z /opt/otrs

2. lépés: további programok és Perl-modulok telepítése

Használja a következő parancsfájlt, hogy áttekintést kapjon az összes telepített és szükséges CPAN-modulról és egyéb külső függőségekről.

root> perl /opt/otrs/bin/otrs.CheckEnvironment.pl
Checking for Perl Modules:
  o Archive::Tar.....................ok (v1.90)
  o Archive::Zip.....................ok (v1.37)
  o Crypt::Eksblowfish::Bcrypt.......ok (v0.009)
...

Megjegyzés

Ne feledje, hogy az OTRS-hez működő Perl-telepítés szükséges az összes alapvető modullal, mint például a version modul. Ezeket a modulokat közvetlenül nem ellenőrzi a parancsfájl. Esetleg telepítenie kell egy perl-core csomagot néhány olyan rendszeren, mint például a RHEL, amely nem telepíti az alapvető Perl-csomagokat alapértelmezetten.

A szükséges és választható csomagok telepítéséhez használhatja a CPAN-t vagy a Linux disztribúciója csomagkezelőjét is.

Futtassa ezt a parancsot, hogy megkapjon egy telepítési parancsot a hiányzó függőségek telepítéséhez:

root> /opt/otrs/bin/otrs.CheckEnvironment.pl --list

Az OTRS-hez szükséges, hogy a Node.js egy támogatott stabil verziója telepítve legyen. Nézze meg a Node.js telepítési utasításait.

3. lépés: az OTRS Felhasználó létrehozása

Hozzon létre egy dedikált felhasználót az OTRS-hez a saját csoportján belül:

root> useradd -r -U -d /opt/otrs -c 'OTRS user' otrs -s /bin/bash

4. lépés: az alapértelmezett beállítófájl aktiválása

Van egy OTRS beállítófájl az $OTRS_HOME/Kernel/Config.pm.dist fájlba csomagolva. Aktiválnia kell a .dist fájlnévkiterjesztés nélkül történő lemásolással.

root> cp /opt/otrs/Kernel/Config.pm.dist /opt/otrs/Kernel/Config.pm

5. lépés: az Apache webkiszolgáló beállítása

Az OTRS saját beépített webkiszolgálóval érkezik, amely az Apache fordított proxyként (vagy bármely más fordított proxy kiszolgálóként) történő használata mögött található. Néhány Apache-modul szükséges a helyes működéshez:

mod_headers

mod_proxy

mod_proxy_http

mod_proxy_wstunnel

Néhány rendszeren, mint például Debian és SuSE használatakor, ezeket a modulokat kifejezetten engedélyezni kell:

root> a2enmod headers
root> a2enmod proxy
root> a2enmod proxy_http
root> a2enmod proxy_wstunnel

A legtöbb Apache telepítés rendelkezik egy conf.d könyvtárral. A Linux rendszereken általában az /etc/apache vagy /etc/apache2 könyvtárakban találja meg ezt a könyvtárat. Jelentkezzen be rendszergazdaként, lépje be a conf.d könyvtárba, és linkelje a megfelelő sablonokat az /opt/otrs/scripts/apache2-httpd.include.conf fájlban a zzz_otrs.conf nevű fájlra az Apache beállítási könyvtárában (hogy biztos legyen abban, hogy betöltődnek az egyéb beállítások után).

# Debian/Ubuntu:
root> ln -s /opt/otrs/scripts/apache2-httpd.include.conf /etc/apache2/sites-enabled/zzz_otrs.conf

Most már újraindíthatja a webkiszolgálót az új konfigurációs beállítások betöltéséhez. A legtöbb rendszeren ezt ezzel a paranccsal teheti meg:

root> systemctl restart apache2.service

6. lépés: fájljogosultságok beállítása

Futtassa a következő parancsot a fájl- és könyvtárjogosultságok beállításához az OTRS számára. Megpróbálja felismerni a beállításhoz szükséges helyes felhasználó- és csoportbeállításokat.

root> /opt/otrs/bin/otrs.SetPermissions.pl

7. lépés: az adatbázis beállítása

A következő lépéseket szükséges elvégezni az adatbázis megfelelő beállításához az OTRS számára:

Hozzon létre egy dedikált adatbázis-felhasználót és adatbázist.

Hozza létre az adatbázis szerkezetét.

Szúrja be a kezdeti adatokat.

Állítsa be az adatbázis-kapcsolatot a Kernel/Config.pm fájlban.

Megjegyzés

Ne feledje, hogy az OTRS-nek utf8 adatbázistároló-kódolásra van szüksége.

MySQL vagy MariaDB

Lépjen be a MySQL konzolba adatbázis-adminisztrátor felhasználóként:

root> mysql -uroot -p

Hozzon létre egy adatbázist:

mysql> CREATE DATABASE otrs CHARACTER SET utf8;

Különleges adatbázisfelhasználó-kezelés szükséges a MySQL 8-nál, mivel az alapértelmezett caching_sha2_password csak biztonságos kapcsolatokon keresztül használható. Hozzon létre egy adatbázis-felhasználót a MySQL 8-ban:

mysql> CREATE USER 'otrs'@'localhost' IDENTIFIED WITH mysql_native_password BY 'choose-your-password';

Hozzon létre egy adatbázis-felhasználót a régebbi MySQL verziókban:

mysql> CREATE USER 'otrs'@'localhost' IDENTIFIED BY 'choose-your-password';

Rendeljen felhasználói jogosultságokat az új adatbázishoz:

mysql> GRANT ALL PRIVILEGES ON otrs.* TO 'otrs'@'localhost';
mysql> FLUSH PRIVILEGES;
mysql> quit

Futtassa a következő parancsokat a parancsértelmezőben a séma létrehozásához és az adatok beszúrásához:

root> mysql -uroot -p otrs < /opt/otrs/scripts/database/otrs-schema.mysql.sql
root> mysql -uroot -p otrs < /opt/otrs/scripts/database/otrs-initial_insert.mysql.sql
root> mysql -uroot -p otrs < /opt/otrs/scripts/database/otrs-schema-post.mysql.sql

Állítsa be az adatbázis beállításait a Kernel/Config.pm fájlban:

$Self->{DatabaseHost} = '127.0.0.1';
$Self->{Database}     = 'otrs';
$Self->{DatabaseUser} = 'otrs';
$Self->{DatabasePw}   = 'choose-your-password';
$Self->{DatabaseDSN}  = "DBI:mysql:database=$Self->{Database};host=$Self->{DatabaseHost};";

Megjegyzés

A következő konfigurációs beállítások ajánlottak a MySQL telepítéseknél. Adja hozzá a következő sorokat az /etc/my.cnf fájlhoz a [mysqld] szakasz alá:

max_allowed_packet   = 64M
query_cache_size     = 32M
innodb_log_file_size = 256M

PostgreSQL

Megjegyzés

Feltételezzük, hogy az OTRS és a PostgreSQL kiszolgáló ugyanazon a gépen fut, és a PostgreSQL Peer hitelesítési módszert használ. További információkért nézze meg a Client Authentication szakaszt a PostgreSQL kézikönyvében.

Lépjen át a postgres felhasználóra:

root> su - postgres

Hozzon létre egy adatbázis-felhasználót:

postgres> createuser otrs

Hozzon létre egy adatbázist:

postgres> createdb --encoding=UTF8 --owner=otrs otrs

Futtassa a következő parancsokat a parancsértelmezőben a séma létrehozásához és az adatok beszúrásához:

otrs> psql < /opt/otrs/scripts/database/otrs-schema.postgresql.sql
otrs> psql < /opt/otrs/scripts/database/otrs-initial_insert.postgresql.sql
otrs> psql < /opt/otrs/scripts/database/otrs-schema-post.postgresql.sql

Állítsa be az adatbázis beállításait a Kernel/Config.pm fájlban:

$Self->{DatabaseHost} = '127.0.0.1';
$Self->{Database}     = 'otrs';
$Self->{DatabaseUser} = 'otrs';
$Self->{DatabasePw}   = 'choose-your-password';
$Self->{DatabaseDSN}  = "DBI:Pg:dbname=$Self->{Database};host=$Self->{DatabaseHost};";

Az adatbázis-beállítás befejezése

Az adatbázis-beállítás ellenőrzéséhez futtassa a következő parancsot:

otrs> /opt/otrs/bin/otrs.Console.pl Maint::Database::Check
Trying to connect to database 'DBI:Pg:dbname=otrs;host=localhost' with user 'otrs'...
Connection successful.

Amikor az adatbázis megfelelően be lett állítva, készítse elő a rendszerbeállításokat a következő paranccsal:

otrs> /opt/otrs/bin/otrs.Console.pl Maint::Config::Rebuild
Rebuilding the system configuration...
Done.

Megjegyzés

Biztonsági okokból változtassa meg a root@localhost adminisztrátor felhasználó jelszavát egy véletlen jelszó előállításával:

otrs> /opt/otrs/bin/otrs.Console.pl Admin::User::SetPassword root@localhost
Generated password 'rtB98S55kuc9'.
Successfully set password for user 'root@localhost'.

Választhatja azt is, hogy saját jelszót állít be:

otrs> /opt/otrs/bin/otrs.Console.pl Admin::User::SetPassword root@localhost your-own-password
Successfully set password for user 'root@localhost'

8. lépés: az Elasticsearch-fürt beállítása

Az OTRS-hez egy Elasticsearch 6.x verziójú aktív fürt szükséges (az újabb verziók nem támogatottak). A legegyszerűbb mód az Elasticsearch beállítása ugyanarra a gépre, amelyen az OTRS van, és hozzákapcsolni azt az alapértelmezett porthoz. Ezzel az OTRS-ben nincs szükség további beállításokra.

Továbbá az OTRS-nek szüksége van bővítmények telepítésére az Elasticsearch-fürtbe:

root> /usr/share/elasticsearch/bin/elasticsearch-plugin install --batch ingest-attachment
root> /usr/share/elasticsearch/bin/elasticsearch-plugin install --batch analysis-icu

Megjegyzés

Ezután indítsa újra az Elasticsearch programot, különben az indexek nem lesznek felépítve.

Az Elasticsearch telepítés ellenőrzéséhez használhatja a következő parancsot:

otrs> /opt/otrs/bin/otrs.Console.pl Maint::DocumentSearch::Check
Trying to connect to cluster...
  Connection successful.

9. lépés: az OTRS démon és webkiszolgáló elindítása

Az új OTRS démon felelős minden aszinkron és ismétlődő feladat kezeléséért az OTRS-ben. A beépített OTRS webkiszolgáló-folyamat kezeli az Apache által átadott webkéréseket. Mindkét folyamatot az otrs felhasználónak kell elindítania.

otrs> /opt/otrs/bin/otrs.Daemon.pl start
otrs> /opt/otrs/bin/otrs.WebServer.pl

10. lépés: első bejelentkezés

Most már készen áll, hogy bejelentkezzen a rendszerbe a http://localhost/otrs/index.pl címen a root@localhost felhasználóval és előállított jelszóval (lásd fentebb).

Használja a http://localhost címet a külső felület eléréséhez.

11. lépés: systemd fájlok beállítása

Az OTRS példa systemd beállítófájlokkal érkezik, amelyek ahhoz használhatók, hogy biztosítva legyen az OTRS démon és webkiszolgáló automatikus elindítása, miután a rendszer elindul.

root> cd /opt/otrs/scripts/systemd
root> for UNIT in *.service; do cp -vf $UNIT /usr/lib/systemd/system/; systemctl enable $UNIT; done

Ezzel a lépéssel az alapvető rendszerbeállítás befejeződött.

12. lépés: bash automatikus kiegészítés beállítása (kihagyható)

Az összes szokásos OTRS parancssori művelet az OTRS konzolfelületén keresztül történik. Ez automatikus kiegészítést biztosít a bash parancsértelmezőhöz, amely sokkal egyszerűbbé teszi a megfelelő parancs és kapcsolók megtalálását.

Aktiválhatja a bash automatikus kiegészítését a bash-completion csomag telepítésével. Ez automatikusan felismeri és betölti az /opt/otrs/.bash_completion fájlt az otrs felhasználó számára.

A parancsértelmező újraindítása után egyszerűen gépelje be ezt a parancsot, és utána nyomja le a TAB billentyűt, hogy felsorolja az összes elérhető parancsot:

otrs> /opt/otrs/bin/otrs.Console.pl

Ha a parancs nevének csak néhány karakterét gépeli be, a TAB billentyű meg fogja jeleníteni az összes egyező parancsot. Egy teljes parancs begépelése után az összes lehetséges kapcsoló és argumentum meg fog jelenni a TAB billentyű lenyomásakor.

Megjegyzés

Ha problémája van, akkor hozzáadhatja a következő sort a ~/.bashrc fájlhoz, hogy a fájlból hajtsa végre a parancsokat.

source /opt/otrs/.bash_completion

13. lépés: további információk

Javasoljuk az OTRS Teljesítmény hangolás fejezetének elolvasását is.

Frissítés

Megjegyzés

Erősen ajánlott először egy próbafrissítést végrehajtani egy elkülönített tesztelési gépen.

Frissítés az OTRS 7 egy korábbi verziójáról

Frissíthet közvetlenül bármely előző verzióról az elérhető legfrissebb hibajavító szintű kiadásra.

Frissítés OTRS 6-ról

Frissíthet bármely OTRS 6 hibajavító szintű kiadásról az elérhető legfrissebb OTRS 7 hibajavító szintű kiadásra.

Frissítés OTRS 5-ről vagy egy korábbi verzióról

Nem frissíthet az OTRS 5-ről vagy egy korábbi kiadásról közvetlenül OTRS 7-re. Ehelyett teljes frissítést kell elvégezni egymás után az összes elérhető kisebb verzióra. Például ha az OTRS 4-ről indul, akkor először teljes frissítést kell végrehajtani az OTRS 5-re, majd OTRS 6-ra és végül az OTRS 7-re.

Lásd még

Nézze meg az OTRS előző verzióinak adminisztrátori kézikönyvét a frissítési utasításokért.

1. lépés: az összes kapcsolódó szolgáltatás és az OTRS démon leállítása

Győződjön meg arról, hogy nincs-e több olyan futó szolgáltatás vagy cron-feladat, amely megpróbál hozzáférni az OTRS-hez. Ez a szolgáltatás beállításától és az OTRS verziójától fog függeni.

root> systemctl stop postfix
root> systemctl stop apache2

Ha főverzió-frissítést hajt végre OTRS 6-ról, akkor le kell állítania a régi OTRS cron-feladatokat és a démont (ebben a sorrendben):

otrs> /opt/otrs/bin/Cron.sh stop
otrs> /opt/otrs/bin/otrs.Daemon.pl stop

Ha hibajavító szintű frissítést hajt végre az OTRS 7-en belül (az új systemd fájlok használatával), akkor állítsa le az OTRS szolgáltatásokat a systemd parancson keresztül:

root> systemctl stop otrs-daemon
root> systemctl stop otrs-webserver

2. lépés: fájlok és adatbázis biztonsági mentése

Készítsen biztonsági mentést a következő fájlokról és mappákról:

Kernel/Config.pm

Kernel/WebApp.conf (csak az OTRS 7 hibajavítás szintű frissítése esetén, és csak akkor, ha a fájlt módosították)

var/*

valamint az adatbázisról

Figyelem

Ne folytassa a rendszer teljes biztonsági mentése nélkül. Használja a Biztonsági mentés parancsfájlt ehhez.

3. lépés: az új kiadás telepítése

Megjegyzés

Az OTRS 7-tel az RPM-csomagok többé nem érhetők el. Az RPM-alapú telepítéseket át kell költöztetni az RPM-csomagok eltávolításával (ez nem fogja eldobni az adatbázist) és helyettük a forrásarchívumokat kell használni.

Beszerezheti akár az otrs-x.y.z.tar.gz vagy az otrs-x.y.z.tar.bz2 fájlt is. Bontsa ki a forrásarchívumot (például a tar használatával) az /opt könyvtárba, és hozzon létre egy /opt/otrs szimbolikus hivatkozást, amely az /opt/otrs-x.y.z helyre mutat. Ne felejtse el kicserélni a verziószámokat!

Megjegyzés

A bzip2 csomag néhány rendszeren nincs alapértelmezetten telepítve. Győződjön meg arról, hogy a bzip2 telepítve van-e, mielőtt az otrs-x.y.z.tar.bz2 fájlt kibontaná.

Kibontási parancs az otrs-x.y.z.tar.gz fájlhoz:

root> tar -xzf otrs-x.y.z.tar.gz -C /opt

Kibontási parancs az otrs-x.y.z.tar.bz2 fájlhoz:

root> tar -xjf otrs-x.y.z.tar.bz2 -C /opt

Ajánlott egy /opt/otrs nevű szimbolikus hivatkozást létrehozni, amely mindig a legújabb OTRS verzióra mutat. A szimbolikus hivatkozás használata egyszerűvé teszi az OTRS frissítések kezelését, mert így érintetlenül hagyhatja az előző verzió könyvtárát, mindössze a szimbolikus hivatkozást kell megváltoztatni. Ha vissza kell vonnia a frissítést, akkor visszaváltoztathatja a szimbolikus hivatkozás célját a korábbi könyvtárra.

Futtassa ez a parancsot egy szimbolikus hivatkozás létrehozásához:

root> ln -fns /opt/otrs-x.y.z /opt/otrs

Régi beállítófájlok visszaállítása

Kernel/Config.pm

Kernel/WebApp.conf (csak az OTRS 7 hibajavítás szintű frissítése esetén, és csak akkor, ha a fájlt módosították)

Bejegyzésadatok visszaállítása

Ha úgy állította be az OTRS-t, hogy a bejegyzésadatokat a fájlrendszeren tárolja, akkor vissza kell állítania az article mappát az /opt/otrs/var/ mappába vagy a rendszerbeállításokban megadott mappába.

A már telepített alapértelmezett statisztikák visszaállítása

Ha alapértelmezett statisztikákkal rendelkező további csomagjai vannak, akkor vissza kell állítania a statisztikák XML-fájljait az *.installed utótaggal az /opt/otrs/var/stats mappába.

root> cd OTRS-BACKUP/var/stats
root> cp *.installed /opt/otrs/var/stats

Fájljogosultságok beállítása

Futtassa a következő parancsot a fájl- és könyvtárjogosultságok beállításához az OTRS számára. Megpróbálja felismerni a beállításhoz szükséges helyes felhasználó- és csoportbeállításokat.

root> /opt/otrs/bin/otrs.SetPermissions.pl

Szükséges programok és Perl-modulok telepítése

Nézze meg a 2. lépés: további programok és Perl-modulok telepítése szakaszt a telepítési útmutatóban, amely elmagyarázza, hogy hogyan kell ellenőrizni a külső függőségeket, mint például a Perl-modulokat és a Node.js-t.

Ezenkívül az OTRS 7-nek szüksége van egy Elasticsearch 6.x verziójú aktív fürtre (az újabb verziók nem támogatottak). Nézze meg a 8. lépés: az Elasticsearch-fürt beállítása szakaszt a telepítési útmutatóban.

4. lépés: a költöztető parancsfájl futtatása

A frissítő parancsfájl számos ellenőrzést fog végrehajtani a rendszerén, és tanácsot ad azzal kapcsolatban, hogy hogyan telepítse a hiányzó Perl-modulokat, stb., ha az szükséges. Ha sz összes ellenőrzés sikeres, akkor a szükséges költöztető lépések végre lesznek hajtva. Futtassa ezt a parancsfájlt hibajavító szintű frissítések esetén is.

Futtassa a költöztető parancsfájlt:

otrs> /opt/otrs/scripts/DBUpdate-to-7.pl

Figyelem

Ne folytassa a frissítési folyamatot, ha ez a parancsfájl nem működött megfelelően Önnél. Egyébként hibás működés vagy adatvesztés történhet.

A költöztető parancsfájl azt is ellenőrzi, hogy az ACL-ek és a rendszerbeállítások helyesek-e. Bármilyen érvénytelen rendszerbeállítási érték esetén a parancsfájl fel fog ajánlani egy lehetőséget annak javításához a lehetséges értékek egy listából való kiválasztásával. Abban az esetben, ha a parancsfájl nem interaktív módban fut, megpróbálja automatikusan javítani az érvénytelen beállításokat. Ha ez meghiúsul, akkor arra fogja kérni, hogy kézzel frissítse a beállításokat a költöztetés után.

Ha elavult ACL-ek találhatók, akkor a rendszer nem lesz képes automatikusan javítani, hanem az adminisztrátornak kell javítania azokat. A részletekért nézze meg az utolsó lépést a kézi változtatáshoz.

5. lépés: telepített csomagok frissítése

Megjegyzés

Az OTRS 6 csomagjai nem kompatibilisek az OTRS 7-tel, és frissíteni kell azokat.

Használhatja a lenti parancsot az összes telepített csomag frissítéséhez. Ez működik az összes olyan csomagnál, amely elérhető az internetes tárolókból. Az egyéb csomagokat frissítheti később is a csomagkezelőn keresztül (ez futó OTRS démont igényel).

otrs> /opt/otrs/bin/otrs.Console.pl Admin::Package::UpgradeAll

6. lépés: szolgáltatások indítása

Az OTRS 7 saját beépített webkiszolgálóval érkezik, amely az Apache fordított proxyként (vagy bármely más fordított proxy kiszolgálóként) történő használata mögött található. Az OTRS 6-ról történő főverzió frissítésnél az Apache beállításait frissíteni kell az /opt/otrs/scripts/apache2-httpd.include.conf fájlban lévő új verzióval, ha az másolva volt és nem csak hivatkozva.

Ne feledje azt se, hogy míg a mod_perl többé már nem szükséges, más Apache modulok szükségesek most:

mod_headers

mod_proxy

mod_proxy_http

mod_proxy_wstunnel

Ezután a szolgáltatások elindíthatók. Ez a szolgáltatás beállításaitól függ, itt egy példa:

root> systemctl start postfix
root> systemctl start apache2

Megjegyzés

Az OTRS démon szükséges az OTRS helyes működéséhez, mint például e-mailek küldéséhez. Kapcsolja be a következő lépésben leírtak szerint.

7. lépés: az OTRS démon és webkiszolgáló elindítása

Az OTRS démon felelős minden aszinkron és ismétlődő feladat kezeléséért az OTRS-ben. A beépített OTRS webkiszolgáló-folyamat kezeli az Apache által átadott webkéréseket.

Az OTRS példa systemd beállítófájlokkal érkezik, amelyek ahhoz használhatók, hogy biztosítva legyen az OTRS démon és webkiszolgáló automatikus elindítása, miután a rendszer elindul.

root> cd /opt/otrs/scripts/systemd
root> for UNIT in *.service; do cp -vf $UNIT /usr/lib/systemd/system/; systemctl enable $UNIT; done
root> systemctl start otrs-daemon
root> systemctl start otrs-webserver

Most már bejelentkezhet a rendszerre.

8. lépés: feladatok és változtatások kézi költöztetése

Figyelem

Ez a lépés csak az OTRS 6-ról történő főverzió-frissítésnél szükséges.

Mivel a régi ügyfélfelület képernyői többé nincsenek meg, néhány ACL-t kézzel kell javítania az adminisztrátornak. A költöztető parancsfájl már tájékoztatta Önt, ha ez az eset áll fenn.

Azok az ACL-ek érintettek, amelyek egy nemlétező ügyfélfelület képernyőre hivatkoznak az Action beállításban. Ezt az előtétprogram Action szabályt kell kicserélni a megfelelő Endpoint szabállyal. Alább egy táblázat látható a lehetséges leképezésekkel.

Művelet

Végpont

CustomerTicketPrint

Nincs helyettesítés (a funkció el lett dobva)

CustomerTicketZoom

ExternalFrontend::TicketDetailView

CustomerTicketProcess

ExternalFrontend::ProcessTicketCreate vagy ExternalFrontend::ProcessTicketNextStep

CustomerTicketMessage

ExternalFrontend::TicketCreate

Biztonsági mentés és visszaállítás

Az OTRS tartalmaz beépített parancsfájlokat a biztonsági mentéshez és visszaállításhoz. További információkért futtassa a parancsfájlokat a -h kapcsolóval.

Biztonsági mentés

Megjegyzés

Biztonsági mentés készítéséhez írási jogosultságra van szüksége az otrs felhasználónak a célkönyvtárra.

otrs> /opt/otrs/scripts/backup.pl -h

A parancsfájl kimenete:

Backup an OTRS system.

Usage:
 backup.pl -d /data_backup_dir [-c gzip|bzip2] [-r DAYS] [-t fullbackup|nofullbackup|dbonly]

Options:
 -d                     - Directory where the backup files should place to.
 [-c]                   - Select the compression method (gzip|bzip2). Default: gzip.
 [-r DAYS]              - Remove backups which are more than DAYS days old.
 [-t]                   - Specify which data will be saved (fullbackup|nofullbackup|dbonly). Default: fullbackup.
 [-h]                   - Display help for this command.

Help:
Using -t fullbackup saves the database and the whole OTRS home directory (except /var/tmp and cache directories).
Using -t nofullbackup saves only the database, /Kernel/Config* and /var directories.
With -t dbonly only the database will be saved.

Output:
 Config.tar.gz          - Backup of /Kernel/Config* configuration files.
 Application.tar.gz     - Backup of application file system (in case of full backup).
 VarDir.tar.gz          - Backup of /var directory (in case of no full backup).
 DataDir.tar.gz         - Backup of article files.
 DatabaseBackup.sql.gz  - Database dump.

Visszaállítás

otrs> /opt/otrs/scripts/restore.pl -h

A parancsfájl kimenete:

Restore an OTRS system from backup.

Usage:
 restore.pl -b /data_backup/<TIME>/ -d /opt/otrs/

Options:
 -b                     - Directory of the backup files.
 -d                     - Target OTRS home directory.
 [-h]                   - Display help for this command.

Teljesítmény hangolás

Létezik egy sor teljesítmény-javító technika az OTRS telepítéséhez, beleértve a beállítást, a kódolást, a memóriahasználatot és egyebeket.

Jegyindexelő modul

A jegyindexelő modul a Ticket::IndexModule rendszerbeállítási lehetőségben állítható be. Két háttérprogram-modul létezik a jegy várólista nézetének indexeléséhez:

Kernel::System::Ticket::IndexAccelerator::RuntimeDB

Ez az alapértelmezett beállítás, és minden egyes várólista nézetet röptében állít elő a jegytáblából. Nem lesz teljesítmény problémája, amíg nincs körülbelül 60 000 nyitott jegye a rendszeren.

Kernel::System::Ticket::IndexAccelerator::StaticDB

A legerőteljesebb modul, amelyet akkor kell használnia, ha több mint 80 000 nyitott jegye van. Ez egy további ticket_index táblát használ, amely kulcsszavakkal lesz feltöltve a jegyadatok alapján. Használja a következő parancsot egy kezdeti index előállításához a háttérprogramok átkapcsolása után:

otrs> /opt/otrs/bin/otrs.Console.pl Maint::Ticket::QueueIndexRebuild

Jegykeresési index

Az OTRS egy különleges keresési indexet használ a szabad-szavas keresések végrehajtásához a különböző kommunikációs csatornákból érkező bejegyzések mezőiben.

Egy kezdeti index létrehozásához használja ezt a parancsot:

otrs> /opt/otrs/bin/otrs.Console.pl Maint::Ticket::FulltextIndex --rebuild

Megjegyzés

A tényleges bejegyzésindexelés egy OTRS démonfeladaton keresztül történik a háttérben. Mivel a rendszerhez éppen hozzáadott bejegyzések azonnal meg lesznek jelölve indexelésre, így megtörténhet, hogy az indexük néhány percen belül elérhető lesz.

Elérhető néhány beállítás a keresési index finomhangolásához:

Ticket::SearchIndex::IndexArchivedTickets

Meghatározza, hogy az archivált jegyek fel legyenek-e véve a keresési indexbe (alapértelmezetten nincs engedélyezve). Ajánlott az indexet kis méretűként tartani archivált jegyekkel rendelkező nagy rendszereken. Ha ez engedélyezve, akkor az archivált jegyek megtalálhatók lesznek a szabad-szavas keresésekkel.

Ticket::SearchIndex::Attribute

Alapvető szabad-szavas index beállítások.

A Ticket::SearchIndex::Attribute beállítás

Megjegyzés

Futtassa a következő parancsot egy új index előállításának érdekében:

otrs> /opt/otrs/bin/otrs.Console.pl Maint::Ticket::FulltextIndexRebuild

WordCountMax

Meghatározza azon szavak legnagyobb számát, amelyek feldolgozásra kerülnek az index felépítéséhez. Például egy bejegyzés törzsének csak az első 1000 szava legyen eltárolva a bejegyzés keresési indexében.

WordLengthMin és WordLengthMax

Szóhossz határokként vannak használva. Csak azok a szavak vannak eltárolva a bejegyzés keresési indexében, amelyek hossza ezen két érték közé esik.

Ticket::SearchIndex::Filters

Szabad-szavas index reguláris kifejezés szűrők a szöveg részeinek eltávolításához.

Ticket::SearchIndex::Filters beállítás

Három alapértelmezett szűrő van meghatározva:

Az első szűrő eltávolítja a különleges karaktereket, mint például: , & < > ? ” ! * | ; [ ] ( ) + $ ^ =

A második szűrő eltávolítja azokat a szavakat, amelyek a következő karakterek egyikével kezdődnek vagy végződnek: « : .

A harmadik szűrő eltávolítja azokat a szavakat, amelyek nem tartalmaznak egy szókaraktert: a-z, A-Z, 0-9, _

Ticket::SearchIndex::StopWords

Angol kiszűrendő szavak a szabad-szavas indexnél. Ezek a szavak el lesznek távolítva a keresési indexből.

A Ticket::SearchIndex::StopWords###en beállítás

Úgynevezett kiszűrendő szavak vannak meghatározva néhány nyelvnél. Ezek a kiszűrendő szavak ki lesznek hagyva a keresési index létrehozásakor.

Lásd még

Ha az Ön nyelve nincs benne a rendszerbeállítási lehetőségekben vagy több szót szeretne hozzáadni, akkor hozzáadhatja azokat ehhez a beállításhoz:

Ticket::SearchIndex::StopWords###Custom

Dokumentumkeresés

Az OTRS az Elasticsearch programot használja a dokumentumkeresési funkcionalitásához. Az Elasticsearch elgondolásának, telepítésének és használatának jó bemutatásához nézze meg a kezdeti lépések útmutatóját.

Memóriakupac mérete

Az Elasticsearch Java nyelven íródott, és emiatt egy Java virtuális gépen (JVM-en) fut az összes fürtcsomópont. Egy ilyen virtuális gép használja a memória egy részét, az úgynevezett memóriakupacot, amely mérete a jvm.options beállítófájlban állítható be.

A memóriakupac legkisebb és legnagyobb beállításai alapértelmezetten 1 GB méretűre vannak állítva, és a következő beállításokkal módosíthatók:

Xms1g: a legkisebb memóriakupac-méret.

Xmx1g: a legnagyobb memóriakupac-méret.

Ha az Xms alacsonyabb értékkel rendelkezik mint az Xmx, akkor a Java virtuális gép átméretezi a használt memóriakupacot minden esetben, amikor az aktuális korlátot eléri, egészen az Xmx értékének eléréséig. Egy ilyen átméretezés annak befejezéséig a szolgáltatás szüneteltetését okozza, ami csökkentheti a keresési vagy indexelési műveletek sebességét és válaszképességét. Emiatt erősen ajánlott azokat a beállításokat egyenlő értékre állítani.

Figyelem

Ha a legnagyobb memóriakupac-méretet elérte, akkor a hozzá tartozó fürtcsomópont nem működik tovább, és akár a szolgáltatást is leállíthatja.

Minél magasabb értékre van állítva a memóriakupac legnagyobb mérete, annál több memóriát használhat az Elasticsearch, ami szintén növeli a szüneteltetés lehetőségét a Java virtuális gép által végrehajtott szemétgyűjtésnél. Emiatt ajánlott az Xmx beállításhoz olyan értéket megadni, amely nem nagyobb a fizikai memória 50%-ánál.

További információkért és a memóriakupac méretével kapcsolatos jó ökölszabályért nézze meg a hivatalos dokumentációt.

Lemezlefoglalás

A szolgáltatás futási ideje során az Elasticsearch megvizsgálja az elérhető lemezterületet, és az alapján dönti el, hogy lefoglaljon-e új darabokat a hozzá tartozó fürtcsomóponton, vagy akár áthelyezze-e a darabokat arról a bizonyos csomópontról. Ezt a viselkedést az aktuális lemezkapacitás fogja vezérelni, és az elasticsearch.yml beállítófájlban állítható be. Tartalmaz néhány fontos beállítást, amelyek jó alapértelmezett értékekkel érkeznek, de mégis fontosak lehetnek:

cluster.routing.allocation.disk.watermark.low

Az alapértelmezett érték 85%. Ha a korlátot elérik, akkor az Elasticsearch nem fog több darabot lefoglalni a hozzá tartozó fürtcsomóponthoz. A csomópont működését nem befolyásolja, és az adatok továbbra is indexelhetők és kereshetők.

cluster.routing.allocation.disk.watermark.high

Az alapértelmezett érték 90%. Ha ezt a korlátot elérik, akkor az Elasticsearch megpróbálja majd áthelyezni a meglévő darabokat egy másik olyan csomópontra (ha lehetséges), amelynek van elegendő szabad területe.

cluster.routing.allocation.disk.watermark.flood_stage

Az alapértelmezett érték 95%. Ha ezt a korlátot elérik, akkor az Elasticsearch frissíteni fogja az összes olyan index beállítását csak olvasható index.blocks.read_only_allow_delete indexblokkokra, amely legalább egy lefoglalt darabbal rendelkezik a hozzá tartozó fürtcsomóponthoz. Ettől fogva nem lehetséges az új adatok indexelése az ilyen indexekbe, valamint keresésekre és törlési műveletre lesz korlátozva.

Megjegyzés

Ha az elárasztási szakaszt elérték, és bizonyos indexek csak olvasható módra vannak állítva, akkor az ilyen beállítást nem fogja automatikusan megváltoztatni az Elasticsearch. Ha a hozzá tartó lemezek újra elegendő szabad területet tartalmaznak, akkor a kézi műveletek miatt kézzel kell visszaváltoztatni a beállításokat normál módra.

A lemezvízjelekkel és a lemezalapú darablefoglalással kapcsolatos további információkért nézze meg a hivatalos dokumentációt.

Bejegyzéstárolás

Két különböző háttérprogram-modul létezik a telefonos, e-mail és belső bejegyzések bejegyzéstárolásához. A használt bejegyzéstároló a Ticket::Article::Backend::MIMEBase::ArticleStorage beállításban állítható be.

Kernel::System::Ticket::Article::Backend::MIMEBase::ArticleStorageDB

Ez az alapértelmezett modul a mellékleteket az adatbázisban fogja eltárolni. Működik több előtétprogramos kiszolgálókkal is, de több tárolóhelyet igényel az adatbázisban.

Megjegyzés

Ne használja ezt nagy rendszereknél.

Kernel::System::Ticket::Article::Backend::MIMEBase::ArticleStorageFS

Használja ezt a modult a mellékletek helyi fájlrendszeren történő tárolásához. Ez gyors, de ha több előtétprogramos kiszolgálói vannak, akkor meg kell győződnie arról, hogy a fájlrendszer meg van-e osztva a kiszolgálók között. Helyezze azt egy NFS megosztásra vagy inkább egy SAN vagy hasonló megoldásra.

Megjegyzés

Ajánlott nagy rendszereknél.

Átkapcsolhat menet közben az egyik háttérprogramról a másikra. A háttérprogramot a rendszerbeállításokban kapcsolhatja át, és azután futtassa le ezt a parancssori segédprogramot a bejegyzések átrakásához az adatbázisból a fájlrendszerre vagy fordítva:

otrs> /opt/otrs/bin/otrs.Console.pl Admin::Article::StorageSwitch --target ArticleStorageFS

A --target kapcsolót használhatja a cél háttérprogram megadásához.

Megjegyzés

A teljes folyamat futtatása számottevő ideig eltarthat a meglévő bejegyzések számától és az elérhető processzorteljesítménytől és/vagy hálózati kapacitástól függően.

Ha a régi mellékleteket az adatbázisban szeretné tartani, akkor bekapcsolhatja a Ticket::Article::Backend::MIMEBase::CheckAllStorageBackends rendszerbeállítási lehetőséget annak biztosításához, hogy az OTRS továbbra is megtalálja azokat.

Jegyek archiválása

Mivel az OTRS használható vizsgálatigazoló rendszerként, emiatt a lezárt jegyek törlése nem lenne jó ötlet. Ezért megvalósítottunk egy olyan szolgáltatást, amely lehetővé teszi a jegyek archiválását.

Azok a jegyek, amelyek bizonyos feltételekre illeszkednek, megjelölhetők archiváltként. Ezek a jegyek nem lesznek hozzáférhetők, ha egy szabályos jegykeresést hajt végre, vagy egy általános ügyintéző feladatot futtat. Magának a rendszernek többé nem kell foglalkoznia a jegyek hatalmas mennyiségével, mivel csak a legújabb jegyeket kell figyelembe venni az OTRS használatakor. Ez egy hatalmas teljesítménynövekedést eredményezhet nagy rendszereknél.

Az archiválás funkció használatához:

Kapcsolja be a Ticket::ArchiveSystem beállítást a rendszerbeállításokban.

Határozzon meg egy általános ügyintéző feladatot:

Kattintson a Feladat hozzáadása gombra az Általános ügyintéző képernyőn.

Feladat beállításai: adjon egy nevet az archiváló feladatnak.

Automatikus végrehajtás: válassza ki a megfelelő beállításokat a feladat ütemezéséhez.

Jegyek kijelölése: jó ötletnek tűnik csak azokat a lezárt állapotú jegyeket archiválni, amelyeket néhány hónappal ezelőtt zártak el.

Jegyjellemzők frissítése/hozzáadása: állítsa be az Kijelölt jegyek archiválása mezőt jegyek archiválása értékre.

Mentse el a feladatot az oldal alján.

Kattintson a Feladat futtatása hivatkozásra az áttekintő táblázatban az érintett jegyek megtekintéséhez.

Kattintson a Feladat futtatása gombra.

Megjegyzés

Legfeljebb 5000 jegyet lehet módosítani a feladat kézzel történő futtatásakor.

Amikor rákeres a jegyekre, akkor a rendszer alapértelmezetten csak azokra a jegyekre keres rá, amelyek nincsenek archiválva.

Az archivált jegyek kereséséhez:

Nyissa meg a jegykeresés képernyőt.

Állítsa át az Archívum keresés mezőt Archiválatlan jegyek értékről Összes jegy értékre.

Hajtsa végre a keresést.

A webkiszolgáló finomhangolása

Az OTRS beépített webkiszolgálója további beállítások nélkül képes kezelni a kicsi és közepes telepítéseket. Amikor az OTRS több felhasználót egyidejűleg szolgál ki, akkor szükséges lehet a webkiszolgáló beállításainak finomhangolása, például a munkavégző folyamatok számának növelése.

A webkiszolgáló beállítófájlja a Kernel/WebApp.conf fájlban található, és az összes beállítás dokumentálva van. A worker beállítás növelhető több folyamat üzembe állításához a HTTP-kérések kiszolgálásánál az erre alkalmas kiszolgálókon.

Gyorsítótárazás

Az OTRS rengeteg átmeneti adatot gyorsítótáraz az /opt/otrs/var/tmp könyvtárban. Győződjön meg arról, hogy ez egy nagy teljesítményű fájlrendszert és tárolót használ-e. Ha elegendő RAM van a gépben, akkor megpróbálhatja ezt a könyvtárat egy memórialemezre áttenni ehhez hasonlóan:

otrs> /opt/otrs/bin/otrs.Console.pl Maint::Session::DeleteAll
otrs> /opt/otrs/bin/otrs.Console.pl Maint::Cache::Delete
root> mount -o size=16G -t tmpfs none /opt/otrs/var/tmp

Megjegyzés

Adjon meg állandó csatolási pontot az /etc/fstab fájlban.

Figyelem

Ez egy nem állandó tároló lesz, amely el fog veszi a kiszolgáló újraindításakor. Az összes munkamenete (ha a fájlrendszeren tárolja azokat) és a gyorsítótárazott adatok el fognak veszni.

Lásd még

Elérhető egy központosított memcached alapú gyorsítótár háttérprogram is, amely megvásárolható az OTRS csoporttól.

Fürtözés

Nagyon magas terhelésnél szükséges lehet az OTRS-t egy több előtétprogramos kiszolgálóból álló fürtön működtetni. Ez egy bonyolult feladat sok buktatóval. Emiatt az OTRS csoport kizárólagos támogatást biztosít a menedzselt OTRS környezetében.

Tárgymutató